open-index/open-wikipedia-markdown huggingface dataset:
Ուոլթ Ուիթմենի հուշարձան

**Ուոլթ Ուիթմենի հուշարձան** (), ամերիկացի բանաստեղծ, հրապարակախոս, ամերիկյան ժամանակակից պոեզիայի հիմնադիր Ուոլթ Ուիթմենին նվիրված հուշարձան Մոսկվայում։ Բացվել է 2009 թվականին։ Գտնվում է Մոսկվայի Լոմոնոսովի անվան պետական համալսարանի 1-ին հումանիտար կորպուսի մուտքի մոտ։

## Պատմություն
Ուոլթ Ուիթմենը (1819-1892 թթ.) ամերիկացի բանաստեղծ, հրապարակախոս, ամերիկյան պոեզիայի բարեփոխիչներից է։ Հեղինակել է «Խոտի տերևներ» գրական հավաքածուն։ Նա ամերիկյան գրականություն բերեց ազատ ոտանավորը։

Բանաստեղծի հուշարձանը Մոսկվայում բացվել է  2009 թվականի հոկտեմբերի 14-ին՝ Մոսկվայի պետական համալսարանի առաջին հումանիտար շենքի առջև, բանաստեղծի 190-ամյակի կապակցությամբ։ Հուշարձանը Մոսկվա քաղաքին է նվիրել Վաշինգտոնի քաղաքապետարանը՝ ի պատասխան Մոսկվայի իշխանությունների՝ ամերիկյան մայրաքաղաքին ռուս բանաստեղծ Ալեքսանդր Պուշկինի հուշարձան նվիրելու 2000 թվականի որոշման։ Հուշարձանի բացման արարողությանը ներկա են գտնվել ԱՄՆ պետքարտուղար Հիլարի Քլինթոնը, ՄՊՀ ռեկտոր Վիկտոր Անտոնովիչ Սադովնիչին, Ռուսաստանի արտգործնախարար Սերգեյ Լավրովը, Մոսկվայի քաղաքապետ Յուրի Լուժկովը և այլք։

Հուշարձանի հեղինակներն են Ռուսաստանի պատվավոր ճարտարապետ Մ. Մ. Պոսոխինը, Ռուսաստանի ժողովրդական նկարիչ, քանդակագործ Ալեքսանդր Նիկոլաևիչ Բուրգանովը, ովքեր նաև Վաշինգտոնում գտնվող Ալեքսանդր Պուշկինի հուշարձանի հեղինակներն են։ Վաշինգտոնում գտնվող շրջանաձև սյուն է, որի վերևում տեղադրված է թևավոր Պեգասի քանդակը։

Հեղինակները նույն կերպով են քանդակել նաև Ուոլթ Ուիթմենի Մոսկվայում գտնվող քանդակը։ Բանաստեղծը կանգնած է գլխարկն  աջ ձեռքին`ցածր պատվանդանի վրա։ Նրա հետևում Պեգասով սյունն է։

Պատվանդանի վրա ռուսերեն և անգլերեն մակագրություններով հուշատախտակ կա.

## Տեխնիկական տվյալներ
Հուշարձանի բարձրությունն ավելի քան երեք մետր է։ Քանդակները բրոնզից են, պատվանդանը` շագանակագույն գրանիտից։ Հուշարձանի տարածքը բարեկարգված է։

## Գրականություն
* Памятники монументального искусства Москвы: справ. изд. / Департамент культурного наследия г. Москвы. - М.: ООО «Милк Эдженси», 2016. - 404 с.: с. 264. ISBN 978-5-9907078-1-8.
## Ծանոթագրություններ

## Արտաքին հղումներ
* Уитмен на родине Пушкина
* Памятник Уитмену
* Памятник «Уолту Уитмену»

Կատեգորիա:Մոսկվայի հուշարձաններ
Կատեգորիա:2009 հիմնադրումներ Ռուսաստանում
Պետրոս I-ի և Ֆրանց Լեֆորտի հուշարձան

**Պետրոս I-ի և Ֆրանց Լեֆորտի հուշարձան** (), համայն Ռուսիո առաջին կայսր Պետրոս I-ին և ռուս ադմիրալ Ֆրանց Լեֆորտին նվիրված հուշարձան Մոսկվայում։ Բացվել է 1999 թվականին։ Հուշարձանի քանդակագործներն են  Ե. Մ., Վ. Ա., Դ. Վ. Սուրովցևները։ Հուշարձանը գտնվում է Մոսկվայի Կրասնոկազարմեննայա փողոցի 2 հասցեում։

## Պատմություն
Գեներալ-ադմիրալ (1656-1699 թթ.) Ֆրանց Յակովլևիչ Լեֆորտը եղել է կայսր Պետրոս I-ի ամենամոտ օգնականն ու խորհրդականը։ Նա մեծ դերակատարություն է ունեցել ցարական բանակի կազմավորման գործում։ Եղել է Մեծ դեսպանատան անդամ։ Թաղված է Մոսկվայի Վվեդենկոե (գերմանական) գերեզմանատանը։

Պետրոս I-ի և Ֆրանց Լեֆորտի արձանախումբը տեղադրվել է Մոսկվայում, Լեֆորտովսկի այգու մուտքի մոտ, Մոսկվայի Լեֆորտովո շրջանի 300-ամյակի կապակցությամբ։ Հուշարձանի հեղինակներն են ճարտարապետներ Վ. Վ. Ալեշինան և Վ. Վ. Կորչեգինը, քանդակագործներ, Ռուսաստանի ժողովրդական արտիստ Վլադիմիր Ալեքսանդրովիչ Սուրովցևը, ինչպես նաև Ելենա Միխայլովնա և Դանիլա Վլադիմիրովիչ Սուրովցևները։ Հուշարձանը մոխրագույն գրանիտե գմբեթով կոթող է, որի գագաթին քանդակված է թևավոր բրոնզե առյուծ։ Հուշարձանը տեղադրված է գորշ գրանիտե պատվանդանի վրա։ Պատվանդանը երեսապատված է տրավերտինե սալիկներով, չորս կողմերում զարդարված է դեկորատիվ որմնախորշերով և բրոնզե խորաքանդակներով։

Կենտրոնական հատվածում տեղադրված են Պետրոս I-ի և Ֆրանց Լեֆորի քանդակները։ Պատվանդանին կա գրություն.

Երկու գործիչները նույն հասակն ունեն, քանդակված են զինվորական արտահագուստով, ուսերին ծածանվող թիկնոցներով։ Ֆրանց Լեֆորտը քանդակված է երկար մազերով, շքանշանով, ձախ ձեռքը ծալված է։

## Տեխնիկական տվյալներ
Պետրոս I-ի և Ֆրանց Լեֆորտի ու թևավոր առյուծի հուշարձանը պատրաստված է բրոնզից, պատվանդանը՝ գրանիտից, երեսապատված է տրավերտինով։ Հուշարձանի շրջակայքը բարեկարգ է։

## Գրականություն
* Памятники монументального искусства Москвы: справ. изд. / Департамент культурного наследия г. Москвы. - М.: ООО «Милк Эдженси», 2016. - 404 с.: с. 264. ISBN 978-5-9907078-1-8.

## Արտաքին հղումներ
* Памятник Петру I и Лефорту. Узнай Москву.
* Памятник Петру I и Лефорту 
* Памятник Петру I и Лефорту

Կատեգորիա:Մոսկվայի հուշարձաններ
Կատեգորիա:1999 հիմնադրումներ Ռուսաստանում
Ժողովածու (2864)

**Ժողովածու** (2864), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2864 թվի տակ։ Ձեռագիրը գրվել է 1805-1836 թվականներին Մանուել Կյումիշխանեցի, անանունք գրիչների կողմից Սանկտ Պետերբուրգում, Ղարասուում և Սևանում։ Գրված է թղթի վրա, որը ունի 33x21 չափս։ Ձեռագիրը կազմված է 138 թերթից։ Գրված է միասյուն, նոտրգրով և շղագրով։ Կազմը՝ ստվարաթուղթ, տողեր՝ 28-53: Հիշատակարաններ գրչի՝ 33բ (1805 թ.), 13բ, 15բ (1814 թ.), 119բ (1816 թ.), 24բ (1821 թ.), 22բ (1825 թ.), 34տ, (1830 թ.), 95բ, (1832 թ.), 108ա (1836 թ.) հետադայի՝ 109ա (1859 թ.):
## Բովանդակություն
* Մանուէլի Կիւմիշխանեցւոյ թուղթք առ Մխիթարեանս, առ Շահան Ջրպետեան, առ Պօղոս Անդրիանուպօլոեցի, առ Եփրեմ կթղ., առ Յովհաննէս պատրիարք Կ. Պօլսոյ,
* Ընդդեմ տոմարին Լևոնի, Անձնական պատմութիւն,
* Մարգարէութիւն Հերոնիմոսի,
* Գուշակութիւն Օսմանցւոց թագաւորի վէզիր Բադիպ փաշայի (չափ., հայատառ թուրքերեն)։
## Ծանոթագրություններ

Կատեգորիա:Մատենադարանի ձեռագրեր
Միխայիլ Վոդոպյանովի հուշարձան

**Միխայիլ Վոդոպյանովի հուշարձան** (), խորհրդային օդաչու Միխայիլ Վոդոպյանովին (1899-1980) նվիրված հուշարձան Մոսկվայի Խոդինսկի դաշտում, Մ. Վ. Ֆրունզեի անվան նախկին կենտրոնական օդանավակայանի տարածքում։  Բացվել է 2013 թվականին։ Հուշարձանի հեղինակն է քանդակագործ Ալեքսանդր Գոլովաչյովը։ Հուշարձանը դասվում է «քաղաքային քանդակ» կատեգորիային։

## Պատմություն
Հուշարձանի տեղադրման համար քաղաքային բյուջեից հատկացվել է 16,3 միլիոն ռուբլի։ Բացվել է 2013 թվականի օգոստոսի 17-ին Խոդինսկի բուլվարում։ Հուշարձանի բացման հանդիսավոր արարողությանը ներկա են գտնվել Խորհրդային Միության հերոս օդաչու Նիկոլայ Տիմոֆևիչ Անտոշկինը։ Ենթադրվում է, որ այս հուշարձանը կլինի Խոդինսկի դաշտում օդաչու-հերոսների ապագա ծառուղու առաջին հուշարձանը։

Հուշարձանի ընդհանուր բարձրությունը 4,8 մետր է, քաշը՝ 2 տոննա։ 3,3 մետր բարձրությամբ բրոնզե քանդակը տեղադրվել է 1,5 մետր բարձրությամբ պատվանդանի վրա։ Վոդոպյանովը պատկերված է թռիչքային համազգեստով, ձախ ձեռքին քարտեզ ունի։ Հուշարձանը կանգնած է եռաստիճան կլոր հարթակի կենտրոնում՝ պատված գրանիտե սալերով։

Հուշարձանը հիշեցնում է, որ օդաչու Միխայիլ Վոդոպյանովն աշխարհում առաջինն էր, որն իջել է Հյուսիսային բևեռի սառույցի վրա։ Պատվանդանը կերտված է սառույցի մեծ բեկորների տեսքով։ Օդաչուի ձախ ձեռքի քարտեզի վրա նրա թռիչքի երթուղին է դեպի Հյուսիսային բևեռ։ Կլոր հենքը, որի կենտրոնում տեղադրված է հուշարձանը, խորհրդանշում է աշխարհը և Հյուսիսային բևեռը։

## Գրականություն
* Памятники монументального искусства Москвы: справ. изд. / Департамент культурного наследия г. Москвы. - М.: ООО «Милк Эдженси», 2016. - 404 с.: с. 264. ISBN 978-5-9907078-1-8.
## Ծանոթագրություններ

Կատեգորիա:Մոսկվայի հուշարձաններ
Կատեգորիա:2013 հիմնադրումներ Ռուսաստանում
Ֆեոդոր Պոլետաևի հուշարձան

**Ֆեոդոր Պոլետաևի հուշարձան** (), խորհրդային զինվոր, Երկրորդ համաշխարհային պատերազմի ընթացքում Իտալական դիմադրության շարժման մասնակից, Խորհրդային Միության հերոս, Իտալիայի ազգային հերոս Ֆեոդոր Պոլետաևին նվիրված հուշարձան Մոսկվայում։ Բացվել է 1998  թվականի մայիսի 7-ին՝ Հաղթանակի օրվա նախօրեին։ Հուշարձանի քանդակագործն է Վ. Վ. Գլեբովը։ Գտնվում է Մոսկվայում, Եսենինի բուլվարի և Ֆեոդոր Պոլետաևի փողոցի հատման վայրում։

## Պատմություն
Ֆեոդոր Պոլետաևը (1909-1945) եղել է խորհրդային զինվոր, Երկրորդ համաշխարհային պատերազմի ընթացքում Իտալական դիմադրության շարժման մասնակից, Խորհրդային Միության հերոս, Իտալիայի ազգային հերոս։ Իտալիայում հայտնի է եղել Ֆեոդոր Պոէտան պարտիզանական մականունով։

Ֆեոդոր Պոլետաևի հուշարձանը Մոսկվայում բացվել է 1998 թվականին։ Այն իրենից ներկայացնում է հերոսի գրանիտե կիսանդրի։ Հուշարձանի հեղինակն է քանդակագործ Վ. Վ. Գլեբով-Վադբոլսկին։ Կիսանդրին տեղադրված է բարձր գլանաձև պատվանդանի վրա։ Կիսանդրու առջևի հատվածում փորագրված է «Ֆյոդոր Պոլետաև»։ Հուշարձանի կողքին երկու սյուների վրա տեղադրված է գրանիտե հուշատախտակ, որի վրա մակագրված է՝

## Տեխնիկական տվյալներ
Հուշարձանը և պատվանդանը պատրաստված են գրանիտից։ Հարակից տարածքը ծածկված է աղյուսներով։
## Գրականություն
* Памятники монументального искусства Москвы: справ. изд. / Департамент культурного наследия г. Москвы. - М.: ООО «Милк Эдженси», 2016. - 404 с.: с. 224. ISBN 978-5-9907078-1-8.
## Ծանոթագրություններ

## Արտաքին հղումներ
* Памятник Есенину на Есенинском бульваре в Москве 
* Памятник Есенину
* Памятник Есенину в Москве

Կատեգորիա:Մոսկվայի հուշարձաններ
Կատեգորիա:1998 հիմնադրումներ Ռուսաստանում
Ուոլլես Ֆորտունա դոս Սանտոս

**Ուոլլես Ֆորտունա դոս Սանտոս** (, ), բրազիլացի ֆուտբոլիստ, «Լացիո» ակումբի պաշտպան։

## Ակումբային կարիերա
Ուոլլեսը «Կրուզեյրո» ակումբի սան է։ 2014 թվականի փետրվարի 9-ին կայացած «Ատլետիկո Մինեյրո» ակումբի դեմ խաղում նա կատարել է իր նորամուտը Բրազիլիայի առաջնությունում։

2014 թվականի հուլիսի 1-ին Ուոլլեսը տեղափոխվել է «Բրագա» ակումբ, որից անմիջապես անմիջապես հետո վարձավճարով տեղափոխվել է «Մոնակո» ակումբ։ Սեպտեմբերի 27-ին՝ «Նիս» ակումբի դեմ խաղում նա կատարել է իր նորամուտը Ֆրանսիայի առաջնությունում։ 2015 թվականի հոկտեմբերի 4-ին «Ռեն» ակումբի դեմ խաղում Ուոլլեսը խփել է իր առաջին գոլը «Մոնակո» ակումբի կազմում։

2016 թվականի վերջին Ուոլլեսը հնգամյա պայմանագիր է կնքել «Լացիո» ակումբի հետ։

## Միջազգային կարիերա
Ուոլլեսը Բրազիլիայի երիտասարդական հավաքականի կազմում մասնակցել է 2013 և 2014 թվականների Տուլոնի մրցաշարին։

## Վիճակագրություն

## Ծանոթագրություններ

## Արտաքին հղումներ
* 
* Stats and profile at Zerozero
* Ֆուտբոլիստի էջը   ForaDeJogo կայքում 
* 

Կատեգորիա:Բրագայի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:Կրուզեյրոյի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կարլոս Ալբերտո Կարվալո

**Կարլոս Ալբերտո Կարվալո դա Սիլվա Ջունիոր** (, ավելի հայտնի է որպես **Կարլոս**, , ), բրազիլացի ֆուտբոլիստ, «Ատլետիկո Մինեյրո» ակումբի հարձակվող։

## Կենսագրություն
Կարլոսը «Ատլետիկո Մինեյրո» ակումբի սան է։ 2013 թվականի օգոստոսի 10-ին՝ «Նաուտիկո» ակումբի դեմ խաղում նա կատարել է իր նորամուտը բրազիլական Սերիա Ա-ում։ 2014 թվականի սեպտեմբերի 19-ին՝ «Գոյաս» ակումբի դեմ խաղում Կարլոսը խփել է իր առաջին գոլը «Ատլետիկո Մինեյրո» ակումբի կազմում։ Նույն տարվա ընթացքում նա նվաճել է Բրազիլիայի գավաթը  և Հարավային Ամերիկայի Ռեկոպան։ 2015 թվականին Կարլոսն օգնել է «Ատլետիկո Մինեյրոյին»՝ հաղթել Մինեյրոյի Լիգայում։ Ապրիլի 10-ին Լիբերտադորեսի գավաթի խաղարկության շրջանակներում անկացված կոլումբիական «Սանտա Ֆե» ակումբի դեմ խաղում նա գրավել է հակառակորդի դարպասը։

2017 թվականի սկզբին Կարլոսը վարձավճարով տեղափոխվել է «Ինտերնասիոնալ» ակումբ։ Փետրվարի 12-ին Գաուշու լիգայի շրջանակներում կայացած «Կաշիաս» ակումբի դեմ խաղում Կարլոսը կատարել է իր նորամուտը նոր թիմի կազմում։ Հունիսի 10-ին՝ «Նաուտիկո» ակումբի դեմ խաղի ընթացքում նա խփել է իր առաջին գոլը «Ինտերնասիոնալ» ակումբի կազմում։ Վարձավճարային պայմանագրի ժամկետի ավարտից հետո նա վերադարձել է «Ատլետիկո Մինեյրո» ակումբ։

## Ձեռքբերումներ
**Ակումբային**

 **«Ատլետիկո Մինեյրո»**
*  Մինեյրոյի Լիգա — 2015
* Բրազիլիայի գավաթի խաղարկության հաղթող — 2014
* Ռեկոպայի խաղարկության հաղթող — 2014

## Ծանոթագրություններ

## Արտաքին հղումներ
* 
* Ֆուտբոլիստի էջը sports.ru կայքում
* Atlético official profile 
* Ֆուտբոլիստի էջը sports.ru կայքում

Կատեգորիա:Բրազիլացի ֆուտբոլիստներ
Կատեգորիա:Ինտերնասիոնալի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ատլետիկո Մինեյրոյի ֆուտբոլիստներ
Կատեգորիա:Ռիու Ավիի ֆուտբոլիստներ
Սուրբ Անտոն Մեծի տաճար (Ձերժինսկ)

**Սուրբ Անտոն Մեծի տաճար** (), գործող ուղղափառ եկեղեցի Ձերժինսկ քաղաքի հյուսիսային ծայրամասում, Զարյովսկի շրջանցիկ հատվածի Չկալովի պողոտայի խաչմերուկում։ Մտնում է Նիժնեգորոդսկի և Արզամասի թեմի Վոսկրեսենսկի թեմի կազմի մեջ։

## Շինարարության պատմություն
2006 թվականին եկեղեցու համար հողատարածք հատկացվեց։ 2006 թվականի նոյեմբերի 2-ին արքեպիսկոպոս Գեորգին ապագա շին հրապարակում օծեց եկեղեցու խաչը, իսկ շինարարությունը սկսվեց 2007 թվականի հունիսին։ Շինարարության գլխավոր հովանավորն ու հոգաբարձուն եղել է «Տոսոլ-Սինթեզ» ընկերության գլխավոր տնօրեն  Վալերի Արտամանովը։ 2009 թվականի ապրիլին արքեպիսկոպոսական այցի շրջանակներում կառուցվեց զոհասեղանը և կայացավ գահի օծումը։
  
Առաջինը եկեղեցում Զատկի ծառայությունն էր, որը իրականացվեց 2010 թվականի ապրիլի 4-ին եկեղեցու վանահայր Իլյա Շիտովի կողմից, որին մասնակցեցին ծխի 50 անդամներ։ 
   
Օգոստոսի 24-ին արքեպիսկոպոս Գեորգիի կողմից իրականացվեց խաչերի օծման արարողակարգը։ Տաճարն օծվեց Նիժնեգորոդսկի և Արզամասի թեմի արքեպիսկոպոս Գեորգիի կողմից 2010 թվականի սեպտեմբերի 22-ին։ Օծման նախօրյակին ավարտվեց Նիժնեգորոդսկի թեմի վարպետների կողմից ակադեմիական ոճով իրականացված սրբապատկերների քառաստիճան որմնակարների նկարազարդման աշխատանքները։
 
2010 թվականի նոյեմբերի 14-ին եկեղեցուն կից բացվեց երկրորդ կիրակնօրյա դպրոցը։ Առաջին դպրոցը բացվել էր 1995 թվականին Քրիստոսի Հարության տաճարին կից։

## Ծանոթագրություններ

Կատեգորիա:2010 հիմնադրումներ Ռուսաստանում
Կատեգորիա:Ռուսաստանի պաշտամունքային կառույցներ
Կատեգորիա:Ռուսաստանի տաճարներ
Լեո Սանտոս

**Լեոնարդո Ռոդրիգես դոս Սանտոս** (, ավելի հայտնի է **Լեո Սանտոս** անունով, , ), բրազիլացի ֆուտբոլիստ, «Կորինթիանս» ակումբի պաշտպան։

## Ակումբային կարիերա
Լեո Սանտոսը «Կորինթիանս» ակումբի սան է։ 2016 թվականի նոյեմբերի 17-ին՝ «Ֆիգեյրենսե» ակումբի դեմ խաղում, նա կատարել է իր նորամուտը բրազիլական Սերիա Ա-ում։ 2017 թվականի մարտի 12-ին Պաուլիստա Լիգայի շրջանակներում անցկացված «Պոնտե Պրետա» ակումբի դեմ խաղի ժամանակ Սանտոսը խփել է իր առաջին գոլը «Կորինթիանս» ակումբի կազմում։

## Միջազգային կարիերա
2015 թվականին Բրազիլիայի պատանեկան հավաքականի կազմում Սանտոսը հաղթել է Պարագվայում կայացած Հարավային Ամերիկայի պատանեկան առաջնությունում։ Մրցաշարում նա խաղացել է Վենեսուելայի, Էկվադորի, Պերուի, Արգենտինայի, Պարագվայի և Կոլումբիայի հավաքականների դեմ։

Նույն տարում Լեո Սանտոսը թիմի հետ մեկնել է Չիլի՝ մասնակցելու Աշխարհի պատանեկան առաջնությանը։ Սակայն մրցաշարի ընթացքում նա պահեստայինների կազմում էր և խաղադաշտ դուրս չի եկել։

2017 թվականին Բրազիլիայի երիտասարդական հավաքականի կազմում Սանտոսը մասնակցել է Էկվադորում կայացած Հարավային Ամերիկայի երիտասարդական առաջնությանը։ Մրցաշարում նա խաղացել է Կոլումբիայի, Արգենտինայի, Վենեսուելայի, Ուրուգվայի և երկու անգամ էլ Էկվադորի հավաքականների դեմ։

## Ձեռքբերումներ
**Ակումբային**

 **«[[Կորինթիանս]]»**
*  Բրազիլիայի ֆուտբոլի առաջնություն (Սերիա Ա) — 2017
* Սան Պաուլո նահանգի չեմպիոն — 2017

**Միջազգային**

 **Բրազիլիա (մինչև 17)**
*  Հարավային Ամերիկայի պատանեկան առաջնության չեմպիոն — 2015

## Ծանոթագրություններ

## Արտաքին հղումներ
* Վիճակագրությունը soccerway կայքում
 

Կատեգորիա:Բրազիլացի ֆուտբոլիստներ
Կատեգորիա:Կորինտիանսի ֆուտբոլիստներ
Կատեգորիա:Պոնտե Պրետայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆլումինենսեի ֆուտբոլիստներ
Լուկաս Կանդիդո

**Լուկաս Կանդիդո Սիլվա** (, ), բրազիլացի ֆուտբոլիստ, «Ատլետիկո Մինեյրո» ակումբի հենակետային կիսապաշտպան։

## Ակումբային կարիերա
Լուկասը «Ատլետիկո Մինեյրո» ակումբի սան է։ 2013 թվականի հուլիսի 7-ին «Կրիսիումա» ակումբի դեմ խաղում նա կատարել է իր նորամուտը թիմի հիմնական կազմում։ Նույն թվականի ամռանը Լուկասը դարձել է Լիբերտադորեսի գավաթի դափնեկիր, թեև խաղադաշտում ոչ մի րոպե չի անցկացրել։ Հոկտեմբերի 20-ին «Ֆլամենգո» ակումբի դեմ խաղում նա խփել է իր առաջին գոլը «Ատլետիկո Մինեյրո» ակումբի կազմում։ Առաջին մրցաշրջանում Լուկասը թիմին օգնել է հաղթել Մինեյրոյի Լիգայում, իսկ մեկ տարի անց նվաճել Բրազիլիայի գավաթը։ 2015 թվականին Լուկասը դարձել է Հարավային Ամերիկայի Ռեկոպայի գավաթակիր և արծաթե մրցանակակիր։

## Միջազգային կարիերա
2013 թվականին Լուկասը Բրազիլիայի երիտասարդական հավաքականի կազմում մասնակցել է Արգենտինայում կայացած Հարավային Ամերիկայի երիտասարդական առաջնությանը։ Մրցաշարում նա խաղացել է Ուրուգվայի, Վենեսուելայի և Պերուի հավաքականների դեմ։

## Ձեռքբերումներ
**Ակումբային**

 **«Ատլետիկո Մինեյրո»**
* Մինեյրո Լիգայի չեմպիոն — 2013
* Մինեյրո Լիգայի չեմպիոն — 2015
* Մինեյրո Լիգայի չեմպիոն — 2016
* Լիբերտադորեսի գավաթի խաղարկության հաղթող — 2013
* Բրազիլիայի գավաթակիր — 2014

## Ծանոթագրություններ

## Արտաքին հղումներ
* Ֆուտբոլիստի վիճակագրությունը soccerway կայքում
* Ֆուտբոլիստի էջը sports.ru կայքում
* Atletico official profile

Կատեգորիա:Բրազիլացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ատլետիկո Մինեյրոյի ֆուտբոլիստներ
Կատեգորիա:Վիտորիա Սալվադորի ֆուտբոլիստներ
Լուիզա Բյուխներ

**Լուիզա Բյուխներ** (, ), գերմանացի գրող, սուֆրաժիստուհի։ Գրող Գեորգ և փիլիսոփա Լյուդվիգ Բյուխներների քույրը։

## Կենսագրություն
Լուիզա Բյուխները ծնվել է 1821 թվականին Դարմշտադտում, բժշկի ընտանիքում։ Գրեթե բոլոր Բյուխներ եղբայրներն ու քույրերը տարբերվում էին իրենց բացառիկ ունակությունների և տաղանդների շնորհիվ։ Նրա եղբորորդին է եղել քիմիկոս-գյուտարար Էրնստ Բյուխները (1850-1924)։ Մանուկ հասակում դժբախտ պատահարի հետևանքով լուրջ վնասվածքներ է ստացել և տառապել ողջ կյանքի ընթացքում։ Ինքնուս է, ընդհանուր գիտելիքներ է ձեռք բերել, հատկապես գրականության, դիցաբանության, պատմության և օտար լեզուների բնագավառներում։ Ծնողների մահից հետո ապրել է չամուսնացած քրոջ՝ Մաթիլդայի (1815-1888) հետ, նույն տանը, որտեղ եղբայրը՝ բժիշկ Լյուդվիգ Բյուխները՝ օգնելով նրանց տնային աշխատանքներում։

1855 թվականին անանուն կերպով հրատարակվել է կանանց իրավունքների պաշտպանության մասին «Die Frauen und ihr Beruf» աշխատանքը։
Ավելի ուշ գրել է վեպեր, ճանապարհորդական գրառումներ և բանաստեղծություններ։ Եղբոր՝ Ալեքսանդրի հետ միասին թողարկել է բանաստեղծությունների մեծ հավաքածու։

Ֆաննի Լևալդի և Լուիզա Օտտո-Պետերսի հետ միասին համարվում են 19-րդ դարի կանանց շարժման հիմնադիրներից մեկը։

## Ընտրված մատենագիտություն
* *Die Frauen und ihr Beruf: Ein Buch der weiblichen Erziehung*, 1855
* *Dichterstimmen aus Heimath und Fremde. Für Frauen und Jungfrauen ausgewählt*, 1859
* *Aus dem Leben. Erzählungen aus Heimath und Fremde*, 1861
***Aus dem Leben. Erzählungen aus Heimath und Fremde*, 2007, ISBN 978-3-940075-05-5
* *Frauenherz*., 1862
** Neuausgabe: *Frauenherz*, 2009. ISBN 978-3-839143-84-1
* *Das Schloß zu Wimmis*, (վեպ, 1864)
* *Weihnachtsmärchen*, 1868
* *Weihnachtsmärchen aus Darmstadt und dem Odenwald*, 1980
***Weihnachtsmärchen*, 2006. ISBN 978-3-938824-13-9
* *Praktische Versuche zur Lösung der Frauenfrage*, 1870
* *Ein Dichter. Novellenfragment.*, 1965
* *Gebildet, ohne gelehrt zu sein: Essays, Berichte und Briefe*, 1991
* *«Feder und Wort sind Euch gegeben, so gut wie dem Manne!»*, 2004

## Հիշատակ
* Դարմշտադտի գրադարանը կոչվում է Լուիզա Բյուխների անունով http://www.luise-buechner-bibliothek.de/
* 2012 թվականին Գերմանիայում ստեղծվել է Լուիզա Բյուխների անվան լրագրողական մրցանակ

## Ծանոթագրություններ

## Արտաքին հղումներ
* 
* Произведения Луизы Бюхнер в каталоге Немецкой национальной библиотеки

Կատեգորիա:Սուֆրաժիստներ
Կատեգորիա:Գերմանացի գրողներ
Կատեգորիա:Գերմանացի բանաստեղծներ
Կատեգորիա:Գերմանացի կին գրողներ
Կատեգորիա:Գերմանացի ֆեմինիստներ
Կատեգորիա:Գերմանացի ակտիվիստներ
Կատեգորիա:Գերմանացի վիպասաններ
Ալեքսանդր Ուվարովի տուն

**Ալեքսանդր Ուվարովի տուն** (), տեսարժանություն Մոսկվայում։ Մշակութային ժառանգության դաշնային նշանակության օբյեկտ է։ Գրանցման համար՝ 7733619000. «Տուն, 1793-1802 թվականներ, ճարտարապետ՝ Մ. Ֆ. Կազակով»։

Հասցե՝ Կենտրոնական վարչական շրջան, Բասմաննի շրջան, Բոլշոյ Սպասոգլինիշչևսկի նրբանցք, տուն 4։

## Պատմություն
Առանձնատունը կառուցվել է մոսկվացի գինեվաճառ Ալեքսանդր Ուվարովի պատվերով 1793 կամ 1802 թվականին, նրա մեջ են մտել 1760-ական թվականների ապարանքները։ Որոշ պատմաբաններ կարծում են, որ ճարտարապետը Մատվեյ Կազակովն է։ Տանը գտնվում էին բնակելի սենյակներ, գինու արկղեր և պահեստներ։

1786 թվականի մարտին «Մոսկովսկիե վեդոմոստի» թերթը տպագրել է հետևյալ հայտարարությունը
.

1807 թվականին սանկտպետերբուրգցի վաճառական Ի. Վ. Կուսկովը դաստակերտը ձեռք է բերել Ուվարովից 65 հազար ռուբլով։ 1820 թվականին Կուսկովն այն վաճառել է Ուսաչովների հարուստ ընտանիքին։ 1832 թվականին վերջինները շենքը նվիրել են Կայսերական մարդասիրական ընկերությանը հետևյալ պատրվակով.

Ընկերությունը բնակարանները հանձնել է վարձակալությամբ։

XXI դարում այստեղ գտնվում է Դատական փորձաքննության դաշնային կենտրոնը։

2016 թվականին անցկացվել է տան համալիր վերականգնում և նրա հարմարեցումը ժամանակակից պայմաններում օգտագործելու համար։

## Ճարտարապետություն
Ճարտարապետը Մ. Ֆ. Կազակովն է (չհաստատված տվյալներով)։ Տունը կառուցված է կլասիցիզմի ոճով. շենքի ճակատը պատկերազադված է նկարներով, առաջին հարկը շարված է կոպտատաշ քարով և հոնիական սյուներով, առկա է 4 որմնասյուն։

## Ծանոթագրություններ

## Արտաքին հղումներ
*Страница в реестре объектов культурного наследия .

Կատեգորիա:1793 հիմնադրումներ
Կատեգորիա:Մոսկվայի շենքեր և կառույցներ
Գոռլովկայի քաղաքային տիկնիկային թատրոն

**Գոռլովկայի քաղաքային տիկնիկային թատրոն՝** քաղաքային տիկնիկային թատրոն Դոնեցկի մարզի Գոռլովկա քաղաքում, քաղաքի մշակութային և զվարճանքի վայրերից է։ Թատրոնի տնօրենը Արտյոմ Անատոլևիչ Տոնն է։

## Պատմություն
Գոռլովկայի քաղաքային տիկնիկային թատրոնը ստեղծվել է 2001 թվականին, մի խումբ էնտուզիաստների կողմից` Գոռլովկայի բնակիչների նախաձեռնությամբ։
2011 թվականի փետրվարի սկզբին Գոռլովկայի քաղաքային տիկնիկային թատրոնի տնօրեն Արտյոմ Տոնը պարգևատրվել է «Ուկրաինայի տնտեսության աստղ» շքանշանով և «Տարվա կառավարիչ-2010» վկայականով, իսկ թատրոնը ստացել է «Տարվա ձեռնարկություն-2010» կարգավիճակ-պարգևը։ Ըստ Ուկրաինայի պետական վիճակագրական կոմիտեի և European Standart Rating-ի պաշտոնական տվյալների, Գորլովկիայի քաղաքային տիկնիկային թատրոնը հինգերորդ տեղն է զբաղեցրել «2010 թվականի ձեռնարկություն» վարկանիշում `«Ժամանցային այլ գործունեություն» անվանակարգում։
Թատրոնն ակտիվորեն մասնակցում է քաղաքի կյանքին, տոնական միջոցառումներին (օրինակ` Քաղաքի օր, Երեխաների պաշտպանության միջազգային օր, Նեպտունի օր, Տիկնիկագործների միջազգային օր և Թատրոնի միջազգային օր), անցկացնում է մասնագիտական կողմնորոշման հանդիպումներ երիտասարդների հետ, ովքեր ցանկանում են ընդունվել թատերական բուհեր և այլն։

## Խաղացանկ
Գոռլովկայի տիկնիկային թատրոնի խաղացանկում կան տարբեր մանկական ներկայացումներ, բեմադրություններ մեծահասակների համար, ամանորյա ներկայացումներ, երաժշտական և ժամանցային ծրագրեր, էստրադային բեմադրություններ հսկա տիկնիկների հետ։ Թատրոնի խաղացանկը մշտապես ընդլայնվում է։

2010-2011 թատերաշրջանի խաղացանկում ընդգրկված են եղել «Հրաշագործ ցողը», «Կազակ Պետյա», «Եվս մեկ անգամ Կարմիր Գլխարկի մասին» (ըստ Ս. Եֆրեմովի) ներկայացումները։

Թատրոնի ներկայացումները տեղի են ունենում շաբաթ և կիրակի օրերին, ինչպես նաև` տոների ժամանակ, անցկացվում են ռուսերեն և ուկրաիներեն լեզուներով։

## Ծանոթագրություններ

Կատեգորիա:Ուկրաինայի թատրոններ
Նետա Բարզիլայ

**Նետա Բարզիլայ** (, հայտնի է նաև որպես Նետա, ), իսրայելցի երաժիշտ, որ հաղթել է «HaKokhav HaBa» մրցույթի հինգերորդ եթերաշրջանում։ Նա իրավունք է ստացել ներկայացնելու իր երկիրը 2018 թվականի Եվրատեսիլ երգի մրցույթում։ 2018 թվականի մայիսի 12-ին Պորտուգալիայի մայրաքաղաք Լիսաբոնում Նետան իր «Toy» երգով հաղթել է Եվրատեսիլում՝ Իսրայելին պարգևելով 4-րդ հաղթանակն այդ մրցույթում (1978 թ., 1979 թ. և 1998 թ.):

## Վաղ կյանք
Նետա Բարզիլայը ծնվել է 1993 թվականի հունվարի 22-ին Իսրայելի Հոդ Հաշարոն քաղաքում։ Նետան 4 տարի ապրել է Նիգերիայում, որտեղ նրա հայրն աշխատում էր «Սոլել Բոնեհի» նախագծի համար։

Բարզիլայը հաճախել է Հոդ Հաշարոնի Հադարիմի ավագ դպրոց և եղել Իսրայելի «HaNoar HaOved VeHaLomed» երիտասարդական շարժման անդամ։ Նախքան Իսրայելի զինված ուժերին պարտադիր զինվորագրվելը նա կամավոր նախնական ծառայություն է անցել Նահալում, ապա իր ծառայությունն անցկացրել Իսրայելի նավատորմի նվագախմբում։ Նա էլեկտրոնային երաժշտություն է ուսանել Ռիմոնի ջազի և ժամանակակից երաժշտության դպրոցում։

## Երաժշտական կարիերա
2017 թվականի սեպտեմբերին Նետան մասնակցել է «HaKokhav HaBa» մցույթի (Եվրատեսիլ երգի մրցույթի ազգային փուլն Իսրայելում) 5-րդ եթերաշրջանի լսումներին Ռիհաննայի «Rude Boy» երգով և անցել հաջորդ փուլ։ Ձայների 82%-ն ստանալուց հետո նա անցել է մրցույթի երկրորդ փուլ, որտեղ կատարել է Դեյվիդ Գետտայի «Hey Mama» երգը։ 2018 թվականի փետրվարին նա կատարել է Spice Girls խմբի Wannabe երգը, չնայած նրան, որ նա պարտվել է Ռիկի Բեն Արիի հետ մենամարտում, ժյուրիի կողմից ընտրվելուց հետո նա անցել է հաջորդ փուլ։

Մրցույթում Բրազիլայի ներկայացրած վերջին երգը եղել է Փսայի «Gangnam Style» և Կեշայի «Tik Tok» երգերի մեշափը։ Ժյուրիից ու հանդիսատեսից ստանալով 210 միավոր՝ Նետան զբաղեցրել է առաջին տեղը և ստացել Իսրայելը Եվրատեսիլում ներկայացնելու իրավունք։

### Եվրատեսիլ երգի մրցույթ 2018
աջից|մինի|220x220փքս|Բարզիլայը 2018 թվականի Եվրատեսիլ երգի մրցույթում
2018 թվականի փետրվարի 25-ին հայտնի է դարձել, որ Նետտան Եվրատեսիլին կմասնակցի «Toy» երգով, և այն կկատարվի անգլերեն, բացառությամբ եբրայերեն արտահայտության։ Երգը գրել են Դորոն Մեդալիեն և Սթավ Բեգերը։ Այն թողարկվել է 2018 թվականի մարտի 11-ին, և Եվրատեսիլի մեկնարկից 2 ամիս առաջ երգի տեսահոլովակը հավաքել է ավելի քան 20 միլիոն դիտում։ 2018 թվականի ապրիլի 14-ին Նետան ներկայացրել է իր երգը Ամստերդամում` Եվրատեսիլ երգի մրցույթի ամենամեծ գովազդային միջոցառման ժամանակ։ Չորս օր անց նա ելույթ է ունեցել ջահերով երթի ժամանակ, որով բացվել են Իսրայել պետության հիմնադրման 70-ամյակի տոնակատարությունները։

2018 թվականի մայիսի 8-ին Նետան մասնակցել է Եվրատեսիլ երգի մրցույթի առաջին կիսաեզրափակչին և հաղթել 283 միավորով։ Մայիսի 12-ին հանդես է եկել եզրափակչում։ Հեռուստադիտողների քվեարկությամբ նա եղել է առաջինը, միջազգային ժյուրիի քվեարկությամբ՝ երրորդը, և ընդհանուր 529 միավորով հաղթել մրցույթում։

## Սկավառակագրություն
### Սինգլներ

## Ծանոթագրություններ

## Արտաքին հղումներ
* 

Կատեգորիա:Եվրատեսիլ 2018 երգի մրցույթի մասնակիցներ
Կատեգորիա:Եվրատեսիլ երգի մրցույթի հաղթողներ
Կատեգորիա:Իսրայելցի երաժիշտներ
Կատեգորիա:Իսրայելցի երգահաններ
Կատեգորիա:Իսրայելցի երգչուհիներ
Տարաբ Աբդուլ Հադի

**Տարաբ Աբդուլ Հադի** (, գրադարձմամբ՝ **Տարաբ 'Աբդ ալ-Հադի**, ), պաղեստինցի ակտիվիստ և ֆեմինիստ։ 1920-ականների վերջին նա համահիմնադրել է Պաղիստինի արաբ կանանց կոնգրեսը (ՊԱԿԿ), որը Պաղեստինում Բրիտանիայի մանդատի կանանց առաջին կազմակերպությունն էր, և նա ակտիվ կազմակերպիչ էր նաև Արաբական կանանց ասոցիացիայում (ԱԿԱ)։

## Քաղաքական ակտիվիզմ
Տարաբ Աբդուլ Հադին Ավնի Աբդ ալ-Հադիի կինն էր, ով ակտիվորեն զբաղվում էր քաղաքականությամբ և դարձել է «Իստիկլալ» կուսակցության նշանավոր անդամ։ Աբդուլ Հադին և Երուսաղեմի այլ նշանավոր ընտանիքներից կանայք հիմնադրել են Պաղիստինի արաբ կանանց կոնգրեսը (ԵԱԿԿ), որպեսզի հստակ ցույց տան իրենց անհամաձայնությունը Պաղեստինում սիոնիստների ներկայությանը և անկախության ազգային պայքարում աջակցեն տղամարդկանց։

ԵԱԿԿ-ի առաջին հանդիպումը տեղի է ունեցել Աբդուլ Հադիի տանը 1929 թվականի հոկտեմբերի 26-ին այն ժամանակ, երբ «առաջին անգամ» պաղեստինցի կանայք մտան քաղաքական դաշտ։ Աբդուլ Հադին դարձավ ՊԱԿԿ-ի գործադիր համայնքի անդամ, որը կազմված էր տասնչորս կանանցից, ովքեր հիմնականում Երուսաղեմի նշանավոր ընտանիքներից էին (ինչպիսիք են, օրինակ՝ Հուսեյնիսը, Ալամիսը, Նաշաշիբիսը և Բուդեիրսը)։ Պաղեստինյան ծանր դրության մասին մասին իրազեկության բարձրացման համար նամակներ և հեռագրություններ գրելուց բացի, ՊԱԿԿ-ը նաև զբաղվել էր բանտարկյալների պաշտպանությամբ։ Դիմելով բրիտանական իշխանություններին՝ դա իրենից ներկայացնում էր խիստ երկարաժամկետ բանտարկության կրճատման փորձեր և գումարների հավաքագրում այն ընտանիքների աջակցելու համար, որոնց աշխատողները բանտարկվել էին։

Աբդուլ Հադին ակտիվ գործունեություն էր ծավալում նաև 1929 թվականին հիմնված Արաբ կանանց ասոցացիայում (ԱԿԱ), որը Պաղեստինում դարձել էր ամենանշանավոր ֆեմինիստական կազմակերպությունը։ Որպես ԱԿԱ-յի կազմակերպիչ, նա 1933 թվականի ապրիլին բրիտանացի գեներալ Ալլենբի հետ Սուրբ Հարության տաճարում հանդիպման ընթացքում հանդես է եկել ելույթով, որում ասել է․ «Արաբ կանայք լորդ Ալլենբիին խնդրել են հիշել և պատմել սա իշխանությանը․․․ Արաբ զոհերի մայրերը, դուստրերը, քույրերը հավաքվել են այստեղ, որպեսզի աշխարհը ականատես լինի բրիտանական դավաճանությանը։ Մենք ուզում ենք բոլոր արաբները հիշեն, որ Բրիտանիան է մեր տառապանքները պատճառը, և նրանք պետք է դաս ստանան»։ Աբդուլ Հադին ակտիվ էր նաև կանանց գլխաշորերի (քողերի) դեմ արշավին, որը պաղեստինցի կանանց քաջալերում էր դեն նետել իրենց քողերը։

1948 թվականի Արաբա-իսրայելական պատերազմից հետո Աբդուլ Հադին իր ամուսնու հետ հայտնեցին Կահիրեում (Եգիպտոս), և որտեղ էլ նա 1976 թվականին մահացել էր։

## Ծանոթագրություններ

## Մատենագրություն

*

## Արտաքին հղումներ
* Arab Women Organization's website

Կատեգորիա:Կանանց իրավունքների իրավապաշտպաններ
Կատեգորիա:Կին ակտիվիստներ
Կատեգորիա:Պաղեստինցի կանայք
Կատեգորիա:Պաղեստինցի հասարակական գործիչներ
Կատեգորիա:Պաղեստինցի քաղաքական գործիչներ
Կատեգորիա:Պաղեստինցի ֆեմինիստներ
Վիկտոր Կոլոդյաժնի

**Վիկտոր Վիկտորի Կոլոդյաժնի** (), ռուս համայնքային և տնտեսական գործիչ։ Երկու անգամ արժանացել է «Կուբանի աշխատանքի հերոս» մեդալին (2004, 2008)։

## Կենսագրություն
* 2001 թ.-ից Ռուսաստանի Արմավիր քաղաքի ղեկավարի առաջին տեղակալ։
* 2002 թ. ընտրվել է Արմավիր քաղաքի ղեկավար։
* 2004 թ.-ից Սոչի քաղաքի ղեկավարի առաջին տեղակալ։
* 2004 թ.-ի ապրիլին ընտրվել է Սոչիի քաղաքպետ։
* 2008 թ.-ի ապրիլի 17-ին նշանակվել է «Օлимпстрой» պետկորպորացիայի նախագահ։
* 2009 թ.-ի հունիսին կամավոր ազատվում է «Օлимпстрой» ՊԿ-ի նախագահի պաշտոնից։
* 2009 թ.-ի նոյեմբերի 6-ից Դաշնային ծառայության պետական գրանցման վարչության ղեկավար, Կրասնոդարի երկրամասի Կադաստրի և քարտեզագրության ծառայությունում — գլխավոր պետական գրանցող Կրասնոդարի երկրամասի։ 

Ունի երկու բարձրագույն կրթություն։ Տնտեսական գիտությունների թեկնածու է։

## Պարգևներ
[մինի|228x228փքս|Ձախից աջ: [Մինտիմեր Շայմիև, Վիկտոր Կոլոդյաժնի, Դմիտրի Մեդվեդև, Դմիտրի Չեռնիշենկո: Սոչի, 2008 թվական]]

* «Հայրենիքին մատուցած ծառայությունների համար»  III աստիճանի շքանշան (2007թ. Սեպտեմբերի 25) — *Պետական ծառայությունների և քաղաքի բարգավաճման գործում ձեռք բերած հաջողությունների համար ([[Սոչի]])*
* «Հայրենիքին մատուցած ծառայությունների համար» IV աստիճանի շքանշան (2006 թ. հուլիսի 3) — * Քաղաքի սոցիալ-տնտեսական զարգացման մեջ մեծ նեդրման համար ([[Սոչի]]) և բազմամյա բարեխիղճ աշխատանքի համար*
* «Ալեքսանդր Նևսկի» շքանշան (2014 թ. հունվարի 14) — *Ձեռք բերած աշխատանքային հաջողությունների և երկարամյա բեղմնավոր աշխատանքի համար*
* «Պատվո» շքանշան (2003 թ. հոկտեմբերի 4) — *Ձեռք բերած աշխատանքային հաջողությունների և բազմամյա բարեխիղճ աշխատանքի համար:*
* «Բարեկամության» շքանշան (1998 թ. մարտի 30) — *երկարամյա բարեխիղճ աշխատանքի համար և մեծ ամրապնդման ժողովուրդների համագործակցության ասպարեզում։ *
* «Ռուսաստանի Դաշնության վաստակավոր շինարար» 1995 թ. մայիսի 29 
* «Պատվո» շքանշան (ԽՍՀՄ, 1991 թ. դեկտեմբերի 21.)
* Պատվավոր շինարար Ռուսաստանի, 17 փետրվարի 1998 թ.
* «Կուբանի աշխատանքի հերոս» (Կրասնոդարի երկրամաս, 2004 թ. հունիսի 21)
* «Կուբանի աշխատանքի հերոս»  (Կրասնոդարի երկրամաս, 2008 թ. ապրիլի 17)
* «Կուբանի վաստակավոր շինարար»
* Հանդիսանում է պատվավոր քաղաքացի քաղաքներում։ Արմավիր, Նովոկուբանսկ, Սոչի։

## Ծանոթագրություններ

Կատեգորիա:1953 ծնունդներ
Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ
Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Կատեգորիա:Անձինք այբբենական կարգով
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Հունիսի 26 ծնունդներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Տնտեսագիտական գիտությունների թեկնածուներ
Գուրևների տուն Լյալինի նրբանցքում

**Գուրևների տուն Լյալինի նրբանցքում** (), տեսարժանություն Մոսկվայում։

Հասցեն` Կենտրոնական վարչական շրջան, Լյալինի նրբանցք, շենք 3, շինություն 1, Բասմաննի շրջան։

Պահպանվում է որպես մշակութային ժառանգության օբյեկտ։

## Պատմություն
Գուրևների տունը Լյալինի նրբանցքում կառուցվել է XVIII դարում։ Այն եղել է գավառական դոկտոր Գ. Ա. Սկիադանի, որն ակտիվորեն պայքարում էր 1771 թվականի Մոսկվայի ժանտախտի համաճարակի դեմ, գույքի (թիվ 3, թիվ 5 տներ և Լյալինի հրապարակի մի հատվածը) մասը։ Դրանից հետո տանտիրուհին եղել է Մ. Վ. Գուրևան։ Շենքն ավերվել է 1812 թվականի հրդեհի պատճառով։ 1820-ական թվականներին վերակառուցվել է։ 1830-ական թվականներից` եկամտաբեր շենք էր։ XIX դարի երկրորդ կեսից մինչև XX դարի սկիզբը վերակառուցվել է։ 1961 թվականին ճակատը վերակառուցվել է։

## Ճարտարապետություն
Շենքը կառուցվել է աղյուսից, ունի երկու հարկ, ներառում է մանրամասներ սպիտակ քարից։ Կողային պատերը Լյալինի նրբանցքի դիմաց են։ Տունը զարդարված է կորնթոսյան օրդերի չորս որմնասյուներով, որոնք միացնում են շենքի առաջին և երկրորդ հարկերը։ Երկրորդ հարկի վերևում գտնվում են ցցուն կտրված երեք մեծանկարներ։ Առկա է մինչև 1812 թվականը կառուցված միջնահարկ։ Տունը հագեցած է բնակելի սենյակների սրահաշարերով, վառարաններով, նկուղով, նկուղի կամարներով, քիվերով, առաստաղազարդերով և դռներով։

## Ծանոթագրություններ

Կատեգորիա:Մոսկվայի շենքեր և կառույցներ
Ֆահրիյե Էվջեն

**Ֆահրիյե Էվջեն Օզչիվիթ** (, ), կինոյի և հեռուստատեսության թուրք դերասանուհի։

## Կենսագրություն
Ֆահրիյեն ծնվել է  1986 թվականի հունիսի 4-ին Հյուսիսային Հռենոս-Վեսթֆալիայի Զոլինգեն քաղաքում, թուրքի և չերկեզի ընտանիքում, որոնք արտագաղթել են Սալոնիկից։ Ֆահրիյեի, ինչպես նաև Զոլինգենում բնակվող բոլոր թուրքերի համար մանկության տարիները անցել են դժվարին պայմաններում։ Միջնակարգ դպրոցն ավարտելուց հետո Ֆահրիյեն ընդունվել է Դյուսելդորֆի Հենրիխ Գեյինի անվան համալսարան, որտեղ ուսումնասիրել է սոցիոլոգիա։ Դյուսելդորֆում սովորելու ընթացքում 2005 թվականին, նա մոր հետ մեկնում է Ստամբուլ հանգստանալու, որտեղ անսպասելիորեն «Երբեք չմոռանաս» սերիալում ստանում է դեր։ Նկարահանումների ավարտից հետո Ֆահրիյեն որոշում է  շարունակել դերասանուհու կարիերան և վերցնում է ակադեմիական արձակուրդ։

Շուտով նա ստանում է Նեջլիի դերը Ռեշատ Նուրի Գյունթեքինի «Տերևաթափ» վեպի ժամանակակից մշակմամբ նկարահանված ֆիլմում, որը նրան Թուրքիայում մեծ ճանաչում է բերում։ Դեռ չավարտելով աշխատանքը «Տերևաթափ» ֆիլմում, Ֆահրիյեն  սերիալներում և ֆիլմերում ստանում է մի քանի դերեր, այդ թվում՝ և գլխավոր։ 2009 թվականի սկզբին Ֆահրիյեն պատմություն սովորելու համար ընդունվում է Բոսֆորի համալսարան, բայց «Տերևաթափ» սերիալի նկարահանումներով զբաղվածության պատճառով, նա հետաձգում է ուսումը մինչ նկարահանումների ավարտը։ Ֆահրիյեն 2014 թվականին ավարտել է Բոսֆորի համալսարանի պատմության ֆակուլտետը։ 2013 թվականին նա գլխավոր դեր է ստացել «Դեղձանիկ՝ երգեցիկ թռչուն» վեպի հիման վրա նկարահանված ֆիլմում։ Ապա հաջորդեց Մյուրվետի դերը՝ «Քուրթ Սեիթը և Շուրան» սերիալում։ 2014 թվականին Ֆահրիյեն «Սերը նման է քեզ» ֆիլմում ստացել է  գլխավոր դերը, որտեղ նա խաղացել է Բուրաք Օզչիվիթի սիրելիի դերը, որը նախկինում խաղացել է «Դեղձանիկ՝ երգեցիկ թռչուն» սերիալում։ 2016-ին Ֆահրիյեն նկարահանվել է «Անսահման սեր» ֆիլմում, որտեղ նրա գործընկերը դարձավ հայտնի թուրք դերասան Մուրադ Իյլդիրիմը։

Տիրապետում է չորս լեզուների. իսպաներեն, գերմաներեն, անգլերեն և թուրքերեն։ Պատանի տարիքում զբաղվել է սպորտով, իսկ դպրոցական տարիներին բասկետբոլի թիմում եղել է պաշտպան։

## Անձնական կյանք
2012 թվականից մինչև 2013 թվականը Ֆահրիյեն հանդիպել է «Դու իմ տունն ես» մելոդրամայում իր հետ նկարահանված Օզջան Դենիզի հետ։ Բաժանման պատճառ է հանդիսացել այն, որ դերասանը տարված է եղել 20-ամյա մոդել Բուսե Նարջիով։

2015 թվականի սկզբին հայտնի դարձավ, որ Ֆահրիյեն հանդիպում է Բուրաք Օզչիվիթի հետ։ 2017 թվականի հունիսի 29-ին Ստամբուլում կայացավ նրանց հարսանիքը։ Հարսանիքը տեղի ունեցավ Սաիդ Հալիմ Փաշա պատմական առանձնատանը, որը գտնվում է Բոսֆորի նեղուցի ափին։

## Ֆիլմագրություն

## Ծանոթագրություններ

## Արտաքին հղումներ
* Fahriye Evcen on TurkishStarsDaily 

Կատեգորիա:Գերմանացի կինոդերասանուհիներ
Կատեգորիա:Թուրք դերասանուհիներ
Կատեգորիա:Թուրք կինոդերասանուհիներ
Կատեգորիա:Թուրք հեռուստադերասանուհիներ
Կատեգորիա:Թուրք մոդելներ
Կատեգորիա:Թուրքական ծագմամբ գերմանացիներ
Կատեգորիա:Չերքեզական ծագմամբ թուրքեր
Ուրգենչ

**Ուրգենչ**() — քաղաք Ուզբեկստանում, Խորեզմի մարզի վարչական կենտրոնը։

Բնակչությունը 2014 թվականի հունվարի 1-ի դրությամբ կազմում է 137,3 հազար բնակիչ,իսկ 2010թ. — 135,1 հազար բնակիչների։

## Պատմություն
Ուրգենչ(մինչև 1929 թ. — Նոր Ուրգենչ) հիմնադրվել է XVII դարում Հին Ուրգենչի բնակիչների կողմից, ովքեր ստիպված են եղել տեղափոխվել իրենց հայրենի քաղաքից, կապված Ամուդարյա գետի հունի փոփոխության հետ։

## Աշխարհագրություն
Քաղաքը գտնվում է 1100 կմ դեպի արևմուտք Տաշքենդից, 12 կմ դեպի արևմուտք Ամուդարյա գետի ափից , Շավատ ջրամբարրի մոտ։

## Բնակչություն

Բնակչության 90% - ը — ուզբեկներ, 5 % — ը՝ ռուսներ,  3 % — ղազախներ, թուրքմեններ, կորեացիներ, 2 % — գերմանացիներ և հրեաներ ։

## Տնտեսություն
Գործարաններ. բերքահավաքային մեքենաների, բամբակամաքրազտիչ, վերանորոգման, էքսկավատորային,  կարագա-հարային, կարի ֆաբրիկայի, շինանյութերի արտադրություն։

## Տրանսպորտ
Ուրգենչի քաղաքային տրանսպորտը ներկայացված է ավտոբուսներով, տրոլեյբուսներով և երթուղային տաքսիներով։ Առկա է եզակի տրոլեյբուսային գիծ Միջին Ասիայում՝ Ուրգենչ և Խիվա քաղաքների միջև:«Ուրգենչ» օդանավակայանըի ունի միջազգային կարգավիճակ և կարող է ընդունել բոլոր տեսակի ուղևորատար օդանավեր։ Կատարվում են կանոնավոր չվերթներ դեպի Տաշքենդ, Մոսկվա (Ավիաընկերություններ՝ "Uzbekistan Airways ", "Sibir"), Սանկտ-Պետերբուրգ, ինչպես նաև չարտերային չվերթներ զբոսաշրջիկների համար։

## Հետաքրքիր փաստեր
1979 թվականի հոկտեմբերի 16-ից 22-ը,Դոնալդ Կնուտի և Անդրեյ Երշովի նախաձեռնությամբ, ԽՍՀՄ Գիտությունների Ակադեմիայի և Ուզբեկական ԽՍՀ Գիտությունների ակադեմիայի աջակցությամբ,  Ուրգենչ քաղաքում տեղի է ունեցել միջազգային գիտաժողով՝ «Ալգորիթմները ժամանակակից մաթեմատիկայում . նրա ծրագրերում» խորագրով, նվիրված «Ալգորիթմ» հասկացության 1100-ամյակին։ Գիտաժողովի բացման օրը կայացել է Ալ-Խորեզմի հուշարձանի բացումը։ Ներկայումս Ուրգենչի կենտրոնում՝ Ալ-Խորեզմի հուշարձանի մոտ բացված է պուրակ և նոր հուշարձան նվիրված այդ հին գիտնականին։

## Հայտնի բնիկներ
* Աննա Գերման — աշխարհահռչակ խորհրդային և լեհ երգչուհի, ՌՍՖՍՀ ժողովրդական արտիստուհի։
* Վիկտոր Վիկտորովիչ Կոլոդյաժնի — ռուսաստանցի պաշտոնյա։
* Կիմ Բորիս— ռուսաստանցի գործարար,  Qiwi ընկերության համասեփականատեր և տնօրենների խորհրդի նախագահ։
* Ուլմաս Սաֆաեվիչ Ալիխոդջաեվ— կինոյի և թատրոնի դերասան։

## Ծանոթագրություններ

## Գրականություն
* *Պիլյավսկի Վ. ***Ուրգենչ և Միզդախկան - **1947

## Արտաքին հղումներ
* Портал Хорезма
* БСЭ: Ургенч (город в Узбекский ССР)
* Ургенч (Гурганч, Гургандж, Джурджания, Куня-Ургенч) столица Хорезма. (չաշխատող հղում)
* Видеоинтервью Дональд Кнута о пездке на симпозиум в УзССР в 1979 г.

Կատեգորիա:1643 թվականին հիմնադրված բնակավայրեր
Կատեգորիա:Բնակավայրեր այբբենական կարգով
Կատեգորիա:Ուզբեկստանի քաղաքներ
Տաթևիկ Գրիգորյան

**Տաթևիկ Հրաչի Գրիգորյան** (), հայ իրավաբան, Աջափնյակ և Դավթաշեն վարչական շրջանների ընդհանուր իրավասության դատարանի դատավոր։

Գրիգորյանը առավելապես հայտնի է հասարակության կողմից իր դատավճիռների և որոշումների հակասական և սկանդալային ընկալման լույսնի ներքո։

## Կենսագրություն
Ծնվել է 1987 թվականին Երևան քաղաքում։

## Կրթություն
* 2009 թվականին ավարտել է Մոսկվայի նոր իրավաբանական ինստիտուտի Երևանի մասնաճյուղի իրավագիտության ֆակուլտետը։
* 2014 թվականին ավարտել է Հայաստանի Հանրապետության արդարադատության ակադեմիան։

### Աշխատանքային գործունեություն
* 2005-2006 թվականներին զբաղեցրել է Երևան քաղաքի Մալաթիա-Սեբաստիա վարչական շրջանի ընդհանուր իրավասության դատարանի աշխատակազմի դատական նիստերի քարտուղարի պաշտոնը։
* 2007-2008 թվականներին զբաղեցրել է Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի աշխատակազմի դատական նիստերի քարտուղարի պաշտոնը։
* 2008-2009 թվականներին զբաղեցրել է Երևանի քրեական դատարանի աշխատակազմի դատական նիստերի քարտուղարի պաշտոնը։
* 2009-2011 թվականներին զբաղեցրել է Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի աշխատակազմի դատական նիստերի քարտուղարի պաշտոնը։
* 2011-2014 թվականներին զբաղեցրել է Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի դատավորի օգնականի պաշտոնը։
* 2015 թվականի փետրվարի 24-ից զբաղեցնում է Երևան քաղաքի Աջափնյակ և Դավթաշեն վարչական շրջանների ընդհանուր իրավասության դատարանի դատավորի պաշտոնը (համաձայն Հայաստանի Հանրապետության Նախագահի 2015 թվականի փետրվարի 24-ի հրամանագրի)։

## Սկանդալային և հանրային հնչեղություն ունեցող գործեր
Տաթևիկ Գրիգորյանը մի շարք սկանդալային և հանրային հնչեղություն ունեցող քրեական գործերով դատավորներ է։

## Ծանոթագրություններ

Կատեգորիա:Աջափնյակ և Դավթաշեն վարչական շրջանների ընդհանուր իրավասության դատարանի դատավորներ
Կատեգորիա:Հայ իրավաբաններ
Կատեգորիա:Հայաստանի արդարադատության ակադեմիայի շրջանավարտներ
Կատեգորիա:Մոսկվայի նոր իրավաբանական ինստիտուտի Երևանի մասնաճյուղի իրավագիտության ֆակուլտետի շրջանավարտներ
Դմիտրի Բելյաևի քաղաքային դաստակերտ

**Դմիտրի Բելյաևի քաղաքային դաստակերտ** (), շենք Մոսկվայի կենտրոնում (Ռյումինի նրբանցք, տուն 2)։ Վերակառուցվել է ավելի հին շենքից 1903 թվականին ճարտարապետ Ալեքսանդր Գալեցկու նախագծով արդուզարդ վաճառող, Մոսկվայի ժառանգական պատվավոր քաղաքացի Դմիտրի Ֆեոդորովիչ Բելյաևի պատվերով։ Ունի մշակութային ժառանգության հայտնաբերված օբյեկտի կարգավիճակ։

## Ճարտարապետություն
250px|մինի|ձախից
Երկհարկանի առանձնատունը կառուցված է մոդեռն ոճով։ Շենքի ճակատը երեսպատված է մոխրագույն-կանաչ կերամիկական սալիկներով։ Պատուհանների երկու շարքը բաժանված է հորիզոնական գոտիով։ Կենտրոնական ելունը աննշան առաջ է եկած, այն պսակված է համատարած ատտիկոսով։ Ձախից գտնվում է կախովի մետաղական հովարով շքամուտքը։ Մուտքային որմնանցքի երկու կողքերին տեղադրված են կալունակների վրա փոքր սյուներ։ Այգու կողմից ճակատը զարդարում է կոր կիսաէլիպսաձև շրջանակի մեջ «Կակաչները մայրամուտին» խճանկարային մեծանկարը։

Մոսկվյան մոդեռնը գնահատողների համար հատուկ հետաքրքրություն են ներկայացնում առանձնատան մետաղյա ցանկապատը նրբանցքի կողմից և այգու դռնակը։ Այդ ցանկապատը կարող էր պատրաստած լինել անձամբ ճարտարապետ Ա. Ա. Գալեցկին կամ, վարկածներից մեկի համաձայն, պատրաստվել է Ֆեոդոր Շեխտելի անհայտ նկարներից մեկի հիման վրա։ Ցանկապատն ունի անսովոր արտահայտիչ զարդանախշ, որը, ենթադրվում է, ոգեշնչված է բելգիացի ճարտարապետ Վիկտոր Օրտի աշխատանքներով, մասնավորապես, «Մտրակի հարվածով»։ Շենքի ներսում պահպանվել են առաստաղների բնօրինակ ծեփվածքը և մի շարք այլ դեկորատիվ տարրեր։

## Ծանոթագրություններ

Կատեգորիա:1903 կառույցներ
Կատեգորիա:1903 հիմնադրումներ
Կատեգորիա:Մոսկվայի շենքեր և կառույցներ
Մորոզովների դաստակերտ Պոդսոսենսկի նրբանցքում

**Մորոզովների դաստակերտ Պոդսոսենսկի նրբանցքում** (), տեսարժանություն Մոսկվայում։

Մշակութային ժառանգության օբյեկտ է (գրանցման համար` 7737336000)։

## Աշխարհագրական դիրք
Մորոզովների դաստակերտի հասցեն է` Կենտրոնական վարչական շրջան, Պոդսոսենսկի նրբանցք, տուն 21, շինություն 1, Բասմաննի շրջան։

## Պատմություն
Մինչև 1730 թվականը տարածքի տերը Դ. Մ. Պլավիլշչիկովն էր, որն առագաստների գործարանի տեր էր։ Գույքը ներառում էր փոքր տներ։ 1879 թվականին կարմիր գծի երկայնքով կառուցվեց Վիկուլա Մորոզովի համար նախատեսված շինություն, որն Օրեխովո-Զուևոյում ուներ տեքստիլ գործարան։ Ճարտարապետն էր Միխայիլ Չիչագովը, որը հայտնի էր Բոգոսլովսկի նրբանցքում Կորշի թատրոնի շենքի և Պրեչիստենսկի բուլվարում Ալեքսեևների առանձնատան նախագծերով։ 1895 թվականին գլխավոր շենքը վերակառուցվել է։ Ալեքսեյ Վիկուլովիչ Մորոզովը հիմնականում զբաղվում էր ճենապակու, արծաթի, սրբապատկերների, դիմանկարների հավաքմամբ։

1907 թվականի փետրվարի 16-ին այստեղից դուրս են բերել Պրեսնյայում կահույքի ֆաբրիկայի սեփականատեր, Մորոզովների ազգական, 1905 թվականի հեղափոխության մասնակից Նիկոլայ Շմիտի դագաղը։ Նրա հավաքածուն 1917 թվականից հետո ազգայնացվել է։

Այստեղ սկսել է աշխատել ճենապակու թանգարանը։ Ճարտարապետ Իլյա Բոնդարենկոն այդ առիթով գրել է.

1920-ական թվականներին հավաքածուն տվեցին թանգարաններին։ Հետագայում այստեղ տեղակայված են եղել կազմակերպություններ. ԽՍՀՄ ԳԱ անտառի ինստիտուտը ակադեմիկոս Վ. Ն. Սուխաչովի ղեկավարությամբ, «Նաուկա» («Գիտություն») հրատարակչությունը։

## Ճարտարապետություն
Հիմնական տնից մնացել են առաջին երկու հարկերը սպիտակ դարպասի դիմաց։ Շինության ճարտարապետն է Միխայիլ Չիչագովը։ 1895 թվականին տնկվել է ձմեռային այգի, ներքին հարդարանքը փոփոխվել է։ Ճարտարապետը, հավանաբար, Ֆեոդոր (Ֆրանց) Շեխտելն է։ Շենքի պատերը զարդարված են ծեփվածքներով։ Գլխավոր մուտքի վերևում ատլանտերը ուսերին պահում են պատշգամբը։ Գլխավոր սենյակները պատրաստված են մարմարից, փայտից և դրվագված են։ Ներսույթի ստեղծմանը մասնակցել է Միխայիլ Վրուբելը։ Զարդասենյակը ռոկոկո ոճով է։

## Ծանոթագրություններ

Կատեգորիա:Մոսկվայի շենքեր և կառույցներ
Մոսկվայի Ի. Սեչենովի անվան առաջին պետական բժշկական համալսարանի բուսաբանական այգի

**Մոսկվայի Ի. Սեչենովի անվան առաջին պետական բժշկական համալսարանի բուսաբանական այգի** (), բուսաբանական այգի Մոսկվայում։ Գտնվում է Մոսկվա գետի ձախ ափին, ՄԿՕ «Գործարար կենտրոն» կայարանի հարևանությամբ։ Հիմնադրվել է 1946 թվականին։ Այգու հրապարակը կազմում է 4,95 հեկտար։ Բուսաբանական այգին ունի տարածաշրջանային նշանակության հատուկ պահպանվող բնական տարածքի կարգավիճակ։

## Պատմություն
Մոսկվայի դեղագործական ինստիտուտի բուսաբանական այգին (այժմ՝ Մոսկվայի Ի. Սեչենովի անվան առաջին պետական բժշկական համալսարան) հիմնադրվել է 1946 թվականի սեպտեմբերի 25-ին, որպես ուսանողության գիտական պրակտիկայի և գիտական աշխատանքի բազա։ Այգու նախագիծը մշակել է առաջին տնօրեն Բ. Մ. Գիներոմը  բուսաբան Վլադիմիր Վորոշիլովի հետ համատեղ։ 1949 թվականին տնկվել են ավելի քան 100 տեսակի ծառեր ու թփեր։ 1950-1960-ական թվականներին բուսաբանական այգում փորձարկումներ են իրականացրել գենետիկ-սելեկցիոներներ Անտոն Ռոմանովիչ Ժեբրակը և Վլադիմիր Վլադիմիրովիչ Սախարովը։

2016 թվականին բուսաբանական այգին առաջին անգամ բացվել է ազատ այցելությունների համար։

## Նկարագրություն
Բուսաբանական այգու տարածքը կազմում է 4,95 հեկտար, որից 2,5 հեկտարը զբաղեցնում է դենդրարիումը։ Կա նաև բույսերի տնկարան (0,5 հա) և փորձարարական տարածքներ (0,5 հա), որտեղ աճում են դեղաբույսեր։

2016 թվականի տվյալների համաձայն, բուսաբանական այգում աճում է բուսական աշխարհի մոտ 1505 տեսակ, այդ թվում, հազվագյուտ ծաղկող մագնոլիա 6 մ բարձրությամբ, ինչպես նաև գինկգո, Մայերի եղևնի, տերևատ, հորտենզիա և այլն։

## Ծանոթագրություններ

Կատեգորիա:1946 հիմնադրումներ Ռուսաստանում
Կատեգորիա:Ռուսաստանի բուսաբանական այգիներ
Դոմիան Կոզաչկովսկի

**Դոմիան Կոզաչկովսկի** (, ), թատրոնի և կինոյի ուկրաինացի դերասան, ռեժիսոր։ ՈւԽՍՀ-ի ժողովրդական արտիստ։

## Կենսագրություն
250px|մինի|Դոմիան Կոզաչովսկու և Վլադիմիր Դանչենկոյի գերեզմանի հուշաքարը, հեղինակ` Լավրենտին Գրոմ

1914 թվականից եղել է Պոլտավայի, Կիևի, Խարկովի, Լվովի թատրոնների դերասան։ Խաղացել է «Բերեզիլ» թատրոնի բեմում։ Ուկրաինայի դրամատիկական դերասանների միության անդամ էր։ Նա նոր Պոլտավյան թատրոնի հիմնադիրներից մեկն էր։ Ներկայացումներ է բեմադրել 1924 թվականին հիմնադրված Ուկրաինական դրամատիկիկական դերասանների միության հիման վրա 1924 թվականին հիմնադրված Պոլտավայի «Ռուխ» թատրոնում և Պոլտավայի ուկրաինական դրամատիկական միությունում։ 1945-1953 թվականներին նա Լվովի Օպերայի թատրոնի դերասան էր (հետագայում` Օդեսայի երաժշտական կոմեդիայի թատրոն)։ Հետո նա եղել է Լվովի Մ. Զանկովեցկայայի անվան դրամատիկական թատրոնի առաջատար դերասաններից մեկը։ 
Թաղված է Լվովում գտնվող Լիչակովի գերեզմանատանը։

## Դերեր թատրոնում
Կոզաչովսկու ամպլուան եղել են կատակերգական դերերը։

* Գուսկա-Ն. Կուլիշի «Ինչպես մահացավ Գուսկան» կատակերգության մեջ
* Ռասպլուև- Ա. Վ. Սուխովո-Կոբիլինի «Կրեչինսկու հարսանիքը» պիեսում

## Դերեր կինոյում
Կինոյում սկսել է նկարահանվել 1954 թվականից

* 1954 թ.- Նազար Ստոդոլյա
* 1956 թ.- Կա այսպիսի տղա
* 1956 թ.- Արյունոտ լուսաբացը
* 1960 թ.- Մարդկային արյունը ջուր չէ
* 1961 թ.- Դմիտրի Գորիցվիտ
* 1962 թ.- Բարև, Գնատ

## Պարգևներ
* 1960 թվականի նոյեմբերի 24-Լենինի շքանշան

## Գրականություն
* Мистецтво України: Біографічний довідник / Упорядники: А. В. Кудрицький, М. Г. Лабінський. За редакцією А. В. Кудрицького. — К.: «Українська енциклопедія» ім. М. П. Бажана, 1997. — 700 с. — ISBN 5-88500-071-9. — С. 306.

## Ծանոթագրություններ

Կատեգորիա:Ուկրաինացի դերասաններ
Կատեգորիա:Ուկրաինացի ռեժիսորներ
Կատեգորիա:Ուկրաինական ԽՍՀ ժողովրդական արտիստներ
Կատեգորիա:Լենինի շքանշանի ասպետներ
Կատեգորիա:Թատրոնի դերասաններ
Սոկոլ (մարզադաշտ, Մոսկվա)

**«Սոկոլ» մարզադաշտ** (), մարզադաշտ Մոսկվայի կենտրոնում։ Գտնվում է Ելիզավետայի նրբանցք, 3ա հասցեով։ Մետրոպոլիտենի մոտակա կայարաններն են «Կուրսկայան», «Չկալովսկայան», «Բաումանսկայան»։

## Պատմություն
Մարզադաշտը կառուցվել է 1938 թվականին։ Դրանից հետո բազմիցս վերակառուցվել է։ Վերջին թարմացումը թվագրված է 2010-ով, երբ վերանորոգվել և կառուցվել են ցնցուղներով և ինֆրակարմիր սաունաներով կահավորված նոր հանդերձարաններ։ Հիմա մարզահամալիրում առկա են վերջին սերնդի արհեստական ծածկույթով երկու խաղադաշտ, վոլեյբոլի և նետաձգության խաղահրապարակներ, տրիբունաներ, ավտոկայանատեղ։ «Սոկոլ» մարզադաշտը Ռուսաստանի Դաշնության սպորտի նախարարության կառուցվածքում մարզական հերթափոխի նախապատրաստության դաշնային կենտրոնի օբյեկտ է։

## Շահագործում
Ամեն օր «Սոկոլ» մարզադաշտում մարզվում են մանկական ֆուտբոլային խմբակներ, բուհերի ուսանողներ, ինչպես նաև բազմաթիվ կորպորատիվ թիմեր։ Պարբերաբար անցկացվում են զանգվածային մրցումներ և կորպորատիվ միջոցառումներ։ Ընդհանուր լսարանը տարվա ընթացքում հասնում է 200 հազարի (մասնակիցներ, մարզասերներ, ԶԼՄ-ներ)։

## Ֆուտբոլային դաշտեր
**Դաշտ № 1**. արհեստական խոտածածկ, չափսերը՝ 62х96 մետր։
Տրիբունաներ՝ 800 հանդիսական։

**Դաշտ № 2**.  արհեստական խոտածածկ, չափսերը՝  62х82 մետր։ Տրիբունաներ՝ 400 հանդիսական։

**Դաշտ № 3**.
արհեստական խոտածածկ, չափսերը՝ 25х50 մետր։

**Մարզահրապարակներ**

* Վոլեյբոլ
* Նետաձգություն

## Մրցումներ
Առավել նշանակալի մրցաշարեր.

* Ռուսաստանի Պլեխանովի անվան տնտեսագիտական համալսարանի գավաթ
* Իսպանական սիրողական լիգա
* Իտալական սիրողական լիգա

## Ծանոթագրություններ

## Արտաքին հղումներ
* Պաշտոնական կայք
* Մարզադաշտի բացումը վերանորոգումից հետո 

Կատեգորիա:1938 հիմնադրումներ Ռուսաստանում
Կատեգորիա:Մոսկվայի մարզադաշտեր
Կատեգորիա:Ռուսաստանի ֆուտբոլային մարզասրահներ